339/2023

Útdráttur

E var sakfelldur fyrir skjalafals, nytjastuldi, rangar sakargiftir, fíkniefnalagabrot þjófnaðarbrot, brot gegn lögreglulögum og margvísleg umferðarlagabrot. Við ákvörðun refsingar fór samkvæmt reglum um brotasamsteypu. Sakaferill E og einbeittur brotavilji voru virtir honum til refsiþyngingar. Til málsbóta horfði að hann hefði í nokkrum mæli játað sök. Með vísan til 5. og 6. töluliðar. 1. mgr. 70. gr. og 77. gr. almennra hegningarlaga nr. 19/1940 var refsing E ákveðin fangelsi í tvö ár. Þá var áréttuð ævilöng ökuréttarsvipting E og honum gert að sæta upptöku fíkniefna.

Dómur Landsréttar

Mál þetta dæma landsréttardómararnir K-kk-nf H-kk-nf og S-kk-nf S-kk-nf og K-kk-nf B-kk-nf B-kk-nf settur landsréttardómari.

Málsmeðferð og dómkröfur aðila

1

Ríkissaksóknari skaut málinu til Landsréttar 2. maí 2023 í samræmi við yfirlýsingu ákærða um áfrýjun. Málsgögn bárust réttinum 18. september 2023. Áfrýjað er dómi Héraðsdóms Reykjavíkur 19. apríl 2023 í málinu nr. S- 5706/2022.

2

Ákæruvaldið krefst þess að refsing ákærða verði þyngd og hinn áfrýjaði dómur staðfestu rum sviptingu ökuréttar á kærða sem og upptöku ávana- og fíkniefna.

3

Ákærði krefst sýknu af þeirri háttsemi sem honum er gefin að sök samkvæmt ákæruliðum 1, 4 og 9 í ákæru 6. desember 2022 og ákæruliðum 2, 4 og 5 í ákæru 4. janúar 2023. Að öðru leyti krefst ákærði þess að refsing verði lækkuð og að hún verði bundin skilorði.

Niðurstaða

4

Mál þetta var höfðað á hendur ákærða með ákærum lögreglustjórans á höfuðborgarsvæðinu 6. desember 2022 og 4. janúar 2023, en ákærurnar voru sameinaðar undir rekstri málsins í héraði. Í 7. tölulið ákæru lögreglustjóra 6. desember 2022 var ákærða gefinn þjófnaður að sök, en til vara hylming, nytjastuldur og umferðarlagabrot aðfaranótt þriðjudagsins 4. október 2022. Ákærði viðurkenndi sök samkvæmt þessum tölulið ákæru við þingfestingu málsins í héraði. Í sömu ákæru er broti ákærða lýst þannig að hann hafi í félagi við þekktan aðila brotist inn í [...] að [...] í Reykjavík. Nafn [...] hefur misritast í ákæru, en um er að ræða [...] að [...] í Reykjavík. Þá er í þessum ákærulið vísað til þess að ákærði hafi ekið bifreiðinni [...] sviptur ökurétti og ófær um að stjórna henni örugglega vegna áhrifa ávana- og fíkniefna og slævandi lyfja. Hefur skráningarnúmer bifreiðarinnar misritast, þar sem um var að ræða bifreiðina [...]. Kemur framangreint ekki að sök við úrlausn málsins, samanber 1. mgr. 180. gr. laga nr. 88/2008 um meðferð sakamála.

5

Með vísan til forsendna hins áfrýjaða dóms verður hann staðfestur um sakfellingu ákærða og ákvörðun refsingar.

6

Ákærði var 8. október 2022 úrskurðaður í gæsluvarðhald á grundvelli c-liðar 1. mgr. 95. gr. laga nr. 88/2008. Gæsluvarðhald yfir ákærða var ítrekað framlengt eftir 8. október 2022 á grundvelli sama ákvæðis. Þann 19. apríl síðastliðinn féll dómur í héraði í því máli sem hér er til úrlausnar og var ákærði með þeim dómi dæmdur í tveggja ára fangelsi fyrir brot samkvæmt ákærunum 6. desember 2022 og 4. janúar 2023. Eftir uppkvaðningu héraðsdóms sætti ákærði áfram gæsluvarðhaldi, meðal annars á grundvelli þeirra brota sem hér eru til umfjöllunar. Við flutning hins áfrýjaða máls fyrir Landsrétti lagði ákæruvald til að gæsluvarðhald er ákærði hefði sætt með hléum allt frá 8. október 2022 til 1. nóvember 2023 kæmi til frádráttar refsingu í máli þessu. Tók verjandi ákærða undir það með ákæruvaldinu. Í því ljósi kemur gæsluvarðhald ákærða til frádráttar refsingu eins og í dómsorði er mælt fyrir um.

7

Ákvæði hins áfrýjaða dóms um ökuréttarsviptingu ákærða, upptöku og sakarkostnað skulu vera óröskuð.

8

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti, sem ákveðin verða að meðtöldum virðisaukaskatti eins og í dómsorði greinir.

Dómsorð :

Ákærði, E-kk-nf M-kk-nf H-kk-nf, sæti fangelsi í tvö ár. Til frádráttar refsingu með fullri dagatölu komi gæsluvarðhald sem ákærði sætti frá 8. október 2022 til 2. desember sama ár og frá 10. apríl 2023 til 1. nóvember sama ár.

Ákvæði héraðsdóms um ökuréttarsviptingu ákærða, upptöku og sakarkostnað, eru staðfest.

Ákærði greiði allan áfrýjunarkostnað málsins, 1.189.075 krónur, þar með talin málsvarnarlaun skipaðs verjanda síns, V-kk-ef H. V-kk-ef lögmanns, 1.077.823 krónur.